ტელენომუსები
ტელენომუსები (ლათ. Telenomus) — სიფრიფანაფრთიანი მწერების გვარი Scelionidae-თა ოჯახისა. აქვთ შავი სხეული, რომლის სიგრძე 0,7—1,5 მმ აღწევს. პარაზიტობენ პეპლების, ბაღლინჯოებისა და ბუზების კვერცხებში. ბუნებრივ პირობებში მრავალი მავნე მწერის რაოდენობის ერთ-ერთი ძირითადი რეგულატორია. ლაბორატორიებში ამრავლებენ მავნებლების წინააღმდეგ ბიოლოგიური ბრძოლისათვის.